canonical-greekLit/data/tlg2018/tlg002/tlg2018.tlg002.perseus-grc1.xml
τί δεῖ τῶν καθ̓ ἕκαστα καὶ κατὰ μέρος τῷ  θεομισεῖ πεπραγμένων μνημονεύειν ὅπως τε νόμους ἀνόμους ὁ  παρανομώτατος  ἐξεῦρεν; τούς γέ τοι ἐν ταῖς εἱρκταῖς  ταλαιπωρουμένους  ἐνομοθέτει μηδένα  μεταδόσει τροφῆς  φιλανθρωπεύεσθαι μηδ̓  ἐλεεῖν τοὺς ἐν δεσμοῖς λιμῷ  διαφθειρομένους μηδ̓ ἁπλῶς ἀγαθὸν εἶναι μηδένα μηδ̓ ἀγαθόν τι πράττειν τοὺς καὶ πρὸς αὐτῆς τῆς φύσεως ἐπὶ τὸ συμπαθὲς τῶν πέλας  ἑλκομένους. καὶ ἦν γε νόμων οὗτος ἄντικρυς  ἀναιδὴς καὶ  ἀπηνέστατος, πᾶσαν  ἥμερον  ὑπερεξάγων φύσιν, ἐφ̓ ᾧ καὶ τιμωρία προσέκειτο τοὺς  ἐλεοῦντας τὰ ἴσα  πάσχειν τοῖς  ἐλεουμένοις δεσμοῖς τε καὶ φυλακαῖς  καθείργνυσθαι, τὴν  ἴσην τοῖς  καταπονουμένοις  ὑπομένοντας τιμωρίαν, τοὺς